  Анжелика Тихонова корреспондент 2019-тӥ арын «Элькуновидениын» Алнаш ёрослэсь данзэ нош ик Муважиысь кырӟасьёс утёзы. Нылкышноослэн дуэтэнызы ивортодэтъя «Удмуртия» агентстволэн корреспондентэз тодматскиз. Алнаш ёросысь Ирина Бурдина но Елена Никонова Муважи гуртысь лулчеберет центрын лулчеберетъя ужрадъёсты радъясь но аккомпаниатор луыса тыршо. Кылем арын соос «Элькуновидение» вожвылъяськонэ «Айлетъ» группаенызы пыриськизы. Соку куинь кузя кырӟазы вал. Туэ нош ик «Элькуновидение» пыриськозы шуыса нылкышноос малпаллямтэ вылэм. Но Алнаш калык «ВКонтакте» мерлыко вотэс пыр радъям куара сётонын соосты быръем. Шудмы сыӵе, дыр, кыкетӥяз сюрыны. Ми кадь тузӥ кырӟасьёсыз ӧвӧл ни, дыр, ёросамы, соин Ирина Бурдина, «Элькуновидение-2019» вожвылъяськонэ пыриськисьКылем арын кырӟасьёс эшъёс сярысь кырӟан быдэстӥзы вал, нош туэ гуртысьтызы ик Светлана Ермаковалэн кылбурезъя но Михаил Бурдинлэн крезьгурезъя «Тонэ пумитай» кырӟанзы яратонлы сӥземын.  Нылкышноос понна гурт калыксы но висе. Ирина Бурдиналэн тодэмезъя, кылзӥсьёссы туэ но вожвылъяськонэ сьӧразы мыныны малпало. Тодэ вайытом, азьвыл Кияса, Пичи Пурга, Кез, Можга, Шаркан, Балезино, Ижкарысь Индустри, Первомай, Кизнер ёросъёсысь кырӟасьёсын тодматӥм вал. Тегъёс: Лулчеберет Удмуртия удмуртъёс Алнаш кырӟан Элькуновидение  